Βιωματικό Εργαστήριο στο 27ο Νηπιαγωγείο Βόλου

Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε. Μαγνησίας **«Πρόταση Ζωής»** που λειτουργεί σε συνεργασία με τον ΟΚΑΝΑ, με πρόεδρο τον κ. Ευθύμιο Ζιγγιρίδη, πραγματοποίησε βιωματικά εργαστήρια στους μαθητές/τριες των δύο τμημάτων του 27ου Νηπιαγωγείου Βόλου.

Τα επιστημονικά στελέχη του Κέντρου κ.κ. Σοφία Μητρίτσια, Κοινωνική Ανθρωπολόγος και Μαρία-Αγγελική Μυλωνάκη, Ψυχολόγος επισκέφθηκαν το σχολείο στις 2 Μαρτίου και πραγματοποίησαν βιωματική παρέμβαση στα νήπια και προνήπια των δύο τμημάτων του σχολείου. Με δραστηριότητες καθοδηγούμενης χαλάρωσης, χρήση εικαστικών μέσων και συζήτηση στην ολομέλεια αναπτύχθηκε το θέμα **«Εγώ και οι άλλοι - Συνυπάρχουμε αρμονικά».** Στη συνάντηση συμμετείχαν και οι νηπιαγωγοί, κ.κ. Ελένη Βαΐτση και Σοφία Γαρδικιώτη.

Ευχαριστούμε θερμά τη διεύθυνση και το εκπαιδευτικό προσωπικό του σχολείου για την πρόσκληση και τη συνεργασία.